Mjólkurinnlegg dróst aðeins saman á landinu öllu á árinu 2019 Hörður Kristjánsson Mjólkurinnlegg í landinu á árinu 2019 dróst örlítið saman á milli ára en var þó heldur meira en 2017 . Samdráttur var í innlagðri mjólk fyrstu sex mánuði ársins en aukning í öllum mánuðum síðari hluta árs samkvæmt gögnum frá Auðhumlu . Heildarinnlegg á mjólk á landinu öllu nam 151.838.668 lítrum á árinu 2019 samanborið við 152.408.980 lítra á árinu 2018 . Samdráttur í innlagðri mjólk á milli ára nam því 570.312 lítrum , eða 0,37% . Ef miðað er við árið 2017 var innlögð mjólk 721.843 lítrum meiri á árinu 2019 eða sem nam aukningu upp á 0,48% . Á síðasta ári var innlög mjólk að meðaltali rúmir 12.653.222 lítrar í hverjum mánuði . Minnst var mjólkurinnleggið í nóvember , eða 11.644.858 lítra , en mest í maí , eða 14.038.656 lítrar . Á árinu 2018 var líka mest innlagt í maí , en þá var minnsta innleggið hins vegar í september líkt og gerðist 2017 .